Държавен вестник, бр. 97, 2012 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  97
– Харта на клиента
Установени са ясни правила за вертикална 
комуникация между МЗ и регионалните здравни 
инспекции (бившите РИОКОЗ), като специалисти­
те по водите от министерството имат установени 
много добри работни отношения с териториалните 
структури в цялата страна.
Материално-техническа и информационна оси­
гуреност
Техническата и информационната обезпеченост 
в Министерството на здравеопазването е на много 
добро равнище. Компютърната техника включ­
ва принтери, монитори, настолни и преносими 
компютри, UPS-и, сървъри, активно мрежово 
оборудване и др. Осигурен е достъп до интернет за 
международен и за български трафик. Извършено е 
въвеждане, настройка и поддържане на Blackberry 
услугата, която е интегрирана с корпоративната 
система за електронни съобщения. Инсталиран 
и конфигуриран е актуален софтуер за защитна 
стена на антивирусна система за повишаване 
ефективността и надеждността на антиспам и 
антивирусната защита. Извършва се редовна 
поддръжка, профилактика и актуализиране на 
активното и пасивното оборудване, хардуерно и 
софтуерно обновяване на сървърните машини и 
на операционни системи и приложения на персо­
налните компютри. Регулярно се архивират данни. 
Всеки служител разполага с персонален ком­
пютър, персонален мрежов акаунт и с електронна 
поща.
Във връзка с мониторинга на качеството на 
питейните води министерството приключва изграж­
дането на информационната система за питейните 
води, включително специализиран софтуер, което 
ще подобри значително изпълнението на функциите 
и ще облекчи докладването пред ЕК.
МЗ поддържа интернет страница, която се ак­
туализира редовно. Информация за водите обаче 
липсва. Не са представени например доклади и 
оценки на качеството на питейните води.
Взаимодействие и координация с други ин­
ституции
Министерството на здравеопазването и по-
специално Дирекция „Обществено здраве“ имат 
дългогодишно добро сътрудничество с МОСВ и 
с ИАОС. Експертите от сектор КНОС в отдел 
„Национален здравен контрол“ на МЗ участват 
в изготвяне на издаваните от ИАОС годишни 
национални доклади за състоянието на околната 
среда, като отговарят за частта „Вода и здраве“.
Като основен проблем на взаимодействието с 
МРРБ се идентифицира недостатъчната съвместна 
дейност между двете министерства в областта на 
политиката по отношение на питейните води и в 
частност на тяхното качество. Според интервю­
ираните „за МРРБ приоритетни изглеждат упра­
влението и икономическите аспекти от дейността 
на В и К дружествата, на които то е принципал, 
а не толкова качеството на питейните води.“ 
Например МЗ не е издало на В и К фирма нито 
едно разрешение за „разрешаване на отклонения 
от изискванията за качество на питейната вода“ 
не поради това, че е нямало искания, а защото 
съответните В и К дружества не са предлагали 
и не са поемали никакви инвестиционни анга­
жименти за отстраняване на тези отклонения 
в рамките на няколко години. Съгласно чл. 11, 
ал. 5, т. 6 от Наредба № 9 за качество на вода­
та, предназначена за питейно-битови нужди, за 
такова разрешение (наред с други изисквания) 
В и К дружествата следва да представят план за 
действията, предвидени за отстраняване на откло­
нението, график за работата, планирани проверки 
и финансови разчети за разходите. Дружествата 
не правят това и по тази причина МЗ не е издало 
нито едно разрешително за ползване на такава 
вода. Наличието на питейна вода с отклонения от 
изискванията за качество плюс (основателното) 
неиздаване на разрешителни се очертават като 
сериозен проблем за България в европейски план 
в близките 2 – 3 години. Необходим е по-интен­
зивен диалог и съвместна дейност между МЗ и 
МРРБ за осигуряване на качеството на питейните 
води, вкл. взаимодействие на регионално ниво и 
при изготвяне на инвестиционните програми на 
дружествата. 
Сътрудничеството с В и К дружествата е на 
задоволително ниво. Министерството на здраве­
опазването включва техни представители в раз­
лични видове обучения във връзка с питейните 
води, последното от които е било за въвеждането 
на информационната система за питейни води. 
МЗ обаче няма механизъм за оказване на натиск 
върху В и К дружествата за включване в инвес­
тиционните програми на проекти за отстраняване 
на отклоненията в качеството на питейна вода. 
За преодоляване на проблема с неизпълнение 
на инвестиционни дейности за отстраняване на от­
клонения в качеството на питейната вода от страна 
на В и К дружествата МЗ би могло да установи 
контакти и сътрудничество не само с МРРБ, но 
и с ДКЕВР, която като регулатор на качеството 
на В и К услугите има законови механизми за 
въздействие в тази посока. 
Изводи
Състояние и развитие на персонала
· В количествено отношение броят на персо­
нала за водите не е достатъчен за извършване на 
възложените функции на това ключово министер­
ство. Необходим е поне още един специалист с 
висше медицинско образование и с опит в областта 
на водите в сектор КНОС в отдел „Национален 
здравен контрол“. 
· В качествено отношение образователната 
и квалификационната структура на персонала в 
областта на водите в МЗ съответства на изпълня­
ваните задачи и е на високо равнище. 
· Текущото повишаване на квалификацията и 
професионалното развитие на служителите, занима­
ващи се с качеството на питейните води и водите 
за къпане, се оценява като много добро. Създадени 
са възможности за работа по международни про­
грами и проекти в областта на водите, по които 
чрез различни форми (семинари, работни групи, 
комитети, симпозиуми) се придобива значителен 
опит на европейско равнище. 
Вътрешна организация на работа и материално-
техническа осигуреност
· Министерството на здравеопазването е приело 
редица вътрешни правила, методики и процедури за 
управление на персонала и на работните процеси,